cyanic-selkie/wikianc huggingface dataset:
การออกแบบเพื่อทุกคน
ระดับที่ 1 การออกแบบเพื่อทุกคน (Universal Design)
คือการปรับสภาพแวดล้อมทางกายภาพ อาคารสถานที่ รวมถึงการคมนาคมขนส่ง สารสนเทศและการสื่อสาร และบริการต่างๆ ให้คนพิการสามารถเข้าถึงและใช้ประโยชน์ได้อย่างเท่าเทียมกับคนทั่วไป โดยการออกแบบที่เป็นสากลและเป็นธรรมต่อคนทุกกลุ่ม เช่น การออกแบบและก่อสร้างห้องน้ำให้คนทุกกลุ่ม รวมถึงคนพิการที่ใช้รถเก้าอี้ล้อเลื่อนคนพิการสามารถใช้ได้อย่างเท่าเทียม การออกแบบบริการข้อมูลผ่านเว็บไซต์หรือสื่ออิเล็กทรอนิกส์อื่นใดให้อยู่ในรูปแบบที่ทุกคนรวมถึงคนพิการสามารถเข้าถึงและใช้ประโยชน์ได้ เป็นต้น
ระดับที่ 2 การจัดให้มีเทคโนโลยีสิ่งอำนวยความสะดวก (Assistive Technology)
ในบางกรณีการออกแบบเพื่อทุกคน (Universal Design) ก็ไม่สามารถอำนวยความสะดวกให้คนพิการและผู้สูงอายุได้ โดยเฉพาะคนพิการบางประเภท จำเป็นต้องมีเทคโนโลยีสิ่งอำนวยความสะดวก เช่น เครื่องช่วยฟังสำหรับคนหูหนวก โปรแกรมอ่านจอภาพคอมพิวเตอร์สำหรับคนตาบอด หรือป้ายบอกทางซึ่งใช้ภาษาที่ง่ายต่อความเข้าใจ เป็นต้น การจัดให้มีเทคโนโลยีอำนวยความสะดวกที่เหมาะสมจึงเป็นสิ่งจำเป็นในลำดับถัดมา
วิศวกรรมฟื้นฟูสมรรถภาพ (Rehabilitation Engineering) และเทคโนโลยีสิ่งอำนวยความสะดวก (Assistive Technology) เริ่มในกลางศตวรรษที่ 20 ด้วยความพยายามที่จะปรับปรุงขาเทียมและกายอุปกรณ์ให้มีมากขึ้น พร้อมกับการกลับมาของทหารผ่านศึกพิการจากสงครามโลกครั้งที่สองในปี ค.ศ. 1940 ในช่วงปี ค.ศ. 1950 ศูนย์การวิจัยทางวิศวกรรมได้รับการสนับสนุนจากทหารผ่านศึกและรัฐบาลกลาง และองค์กรถูกจัดตั้งขึ้นเพื่อแก้ไขปัญหาทางเทคโนโลยีอื่น ๆ เพื่อการฟื้นฟู รวมทั้งการสื่อสารและการขนส่ง ศูนย์ฟื้นฟูสมรรถภาพด้านวิศวกรรมขยายตัวในช่วงปี ค.ศ. 1960 และ ปี ค.ศ. 1970 “เทคโนโลยีสิ่งอำนวยความสะดวก (Assistive technology)” ถูกนำไปใช้กับอุปกรณ์สำหรับการใช้งานส่วนบุคคลที่สร้างขึ้นโดยเฉพาะ เพื่อเพิ่มความสามารถทางกายภาพ ทางประสาทสัมผัส และความรู้ความเข้าใจของคนพิการ และช่วยให้พวกเขาทำงานได้อย่างอิสระในข้อจำกัดของสภาพแวดล้อม
ระดับที่ 3 การให้ความช่วยเหลืออย่างสมเหตุสมผล (Reasonable Accommodation)
สำหรับบางพื้นที่ที่มีข้อจำกัดมากๆ เป็นอาคารเก่าหรือสภาพแวดล้อมไม่เอื้อในการออกแบบ เช่น สถานที่ท่องเที่ยวต่าง ๆ ท่าเทียบเรือ ทะเล เกาะ แก่งภูเขา น้ำตกต่างๆ และเพื่อลดความเสียเปรียบทางสังคมของคนพิการแต่ละประเภทและผู้สูงอายุ การจัดให้มีบริการให้ความช่วยเหลือบางอย่าง เช่น การจัดบริการล่ามภาษามือให้แก่คนหูหนวก การให้มีผู้ช่วยคนพิการสำหรับคนพิการที่มีความต้องการพิเศษ (อันที่ไม่อาจตอบสนองได้โดยวิธีการทั่วไป) รวมถึงความช่วยเหลือเพื่อให้สามารถเข้าถึงกระบวนการยุติธรรม เป็นต้น
การนำหลักการเข้าถึงและใช้ประโยชน์จากสภาพแวดล้อมและสิ่งอำนวยความสะดวก 3 ระดับนี้ไปประยุกต์ใช้กับการออกแบบนั้น จะเริ่มต้นจากความพยายามออกแบบเพื่อทุกคน (Universal Design) ก่อน หลังจากการพยายามอย่างเต็มความสามารถแล้ว ยังไม่สามารถออกแบบเพื่อทุกคนได้ครบถ้วน จึงใช้เทคโนโลยีสิ่งอำนวยความสะดวก (Assistive Technology) ช่วย และสุดท้ายหากจำเป็นต้องให้ความช่วยเหลืออย่างสมเหตุสมผล )Reasonable Accommodation) ก็สามารถทำได้ เพียงแต่ต้องบอกคนพิการและผู้สูงอายุก่อนการใช้พื้นที่ การเข้าถึงและใช้ประโยชน์จากสภาพแวดล้อมและสิ่งอำนวยความสะดวก 3 ระดับนี้ จึงมีความสัมพันธ์เกี่ยวข้องกัน และเป็นลำดับ ขั้นตอนของการนำไปใช้งาน
เผย์ ซงจือ
เผย์ ซงจือ (ค.ศ. 372–451) ชื่อรอง ชื่อชี เป็นนักประวัติศาสตร์และนักการเมืองชาวจีนซึ่งมีชีวิตในช่วงปลายยุคราชวงศ์จิ้นตะวันออกและราชวงศ์หลิวซ่ง บ้านเกิดของเผย์ ซงจืออยู่ในอำเภอเหวินสี่ มณฑลชานซี แต่ภายหลังได้ย้ายมาอยู่ในบริเวณเจียงหนาน เผย์ ซงจือเป็นที่รู้จักจากการเป็นผู้จัดทำอรรถาธิบายของบันทึกประวัติศาสตร์จดหมายเหตุสามก๊ก (ซันกั๋วจื้อ) ที่เขียนโดยตันซิ่ว (เฉิน โซ่ว) ในศตวรรษที่ 3 ซึ่งให้รายละเอียดเพิ่มเติมซึ่งไม่ปรากฏในงานต้นฉบับดั้งเดิม อรรถาธิบายของเผย์ ซงจือจัดทำเสร็จในปี ค.ศ. 429 แล้วกลายเป็นส่วนเติมเติมจดหมายเหตุสามก๊กในฉบับภายหลังให้มีความสมบูรณ์ เมื่อรวมเนื้อหาทั้งหมดแล้วมีความยาวมากกว่าจดหมายเหตุสามก๊กฉบับดั้่งเดิมเป็นสามเท่า บุตรชายของเผย์ ซงจือคือเผย์ อิน (裴駰) และลื่อชายคือ เผย์ จื๋อเหย่ (裴子野) ก็เป็นนักประวัติศาสตร์ที่เป็นที่รู้จักเช่นกัน
ผลงาน
จักรพรรดิหลิวซ่งเหวินแห่งราชวงศ์หลิวซ่งดำริว่าบันทึกประวัติศาสตร์จดหมายเหตุสามก๊ก (ซันกั๋วจื้อ) ที่เขียนโดยตันซิ่ว (เฉิน โซ่ว) ในศตวรรษที่ 3 มีความย่นย่อเกินไป จึงมีรับสั่งให้เผย์ ซงจือจัดทำอรรถาธิบายของจดหมายเหตุสามก๊ก เผย์ ซงจือรวบรวมเอกสารหลักฐานจำนวนมาก รวมถึงหลักฐานที่ก่อนหน้านี้ถูกคัดออกโดยตันซิ่ว แล้วเพิ่มเข้าไปในจดหมายเหตุสามก๊ก ระหว่างที่จัดทำอรรถาธิบายและเพิ่มข้อคิดเห็นของตนเองลงไปด้วยเช่นกัน อรรถาธิบายของเผย์ ซงจือจัดทำเสร็จในปี ค.ศ. 429 แล้วกลายเป็นส่วนเติมเติมจดหมายเหตุสามก๊กในฉบับภายหลังให้มีความสมบูรณ์ เมื่อรวมเนื้อหาทั้งหมดแล้วมีความยาวมากกว่าจดหมายเหตุสามก๊กฉบับดั้่งเดิมเป็นสามเท่า จักรพรรดิหลิวซ่งเหวินทรงยกย่องผลงานของเผย์ ซงจือว่าเป็น "อมตะ"
นอกจากการจัดทำอรรถาธิบายของจดหมายเหตุสามก๊กแล้ว เผย์ซงจือยังได้เขียนตำราอื่น ๆ ได้แก่จิ้นจี้ (晉紀; จดหมายเหตุราชวงศ์จิ้น), เผย์ชื่อเจียจ้วน (裴氏家傳; ชีวประวัติตระกูลเผย์) และ จี๋จู้ซางฝูจิงจ้วน (集注喪服經傳)
แม่น้ำเฌลัม
แม่น้ำเฌลัม (Jhelum River, Jehlam River; ਜੇਹਲਮ) เป็นแม่น้ำสายหลักในประเทศอินเดียและปากีสถาน เป็นหนึ่งในแม่น้ำใหญ่ทั้งห้าสาย (ปัญจนที) ของภูมิภาคปัญจาบและเป็นแม่น้ำสาขาของแม่น้ำสินธุ มีความยาวรวม 725 กิโลเมตร (450 ไมล์) แม่น้ำเฌลัมเป็นแม่น้ำที่อยู่ทางตะวันตกสุดของภูมิภาคปัญจาบ มีต้นน้ำอยู่ที่บ่อน้ำพุเวรีนาค ตีนเขาปีร์ปัญชัล (Pir Panjal) ทางตะวันตกเฉียงใต้ของรัฐชัมมูและกัศมีร์ ไหลผ่านเมืองศรีนครและทะเลสาบวูลาร์ ก่อนจะไหลรวมกับแม่น้ำคุนฮาร์ในหุบเขาคากาน แม่น้ำสายนี้ไหลเข้าแคว้นปัญจาบในปากีสถานที่เขตเฌลัมและไหลผ่านที่ราบปัญจาบไปรวมกับแม่น้ำจนาพที่เขตฌังค์ (Jhang)
ชื่อสันสกฤตของแม่น้ำเฌลัมคือ "วิตัสตา" (Vitasta) ซึ่งตามตำนานเป็นพระนามที่พระศิวะประทานให้พระปารวตีหลังลงมาจุติเป็นแม่น้ำเพื่อปัดเป่าสิ่งชั่วร้ายตามคำร้องขอของฤๅษีกัศยป ชื่อนี้ยังปรากฏในคัมภีร์ฤคเวทหลายครั้ง ในภาษากรีกโบราณเรียกแม่น้ำสายนี้ว่า "ฮือดัสเปส" หรือ "ไฮแดสพีส" (Hydaspes) โดยในเทพปกรณัมกรีกกล่าวว่า ไฮแดสพีสเป็นบุตรของธอมัส เทพเจ้าแห่งท้องทะเลกับอิเล็กตรา หนึ่งในกลุ่มไพลยาดีส มีพี่น้องคือไอริสและฮาร์พี
แม่น้ำเฌลัมเป็นหนึ่งในจุดยุทธศาสตร์ที่สำคัญในประวัติศาสตร์ ในปีที่ 326 ก่อนคริสต์ศักราช พระเจ้าอเล็กซานเดอร์มหาราชและกองทัพข้ามแม่น้ำแห่งนี้เพื่อทำศึกกับพระเจ้าโปรสในยุทธการที่ไฮดาสเปส (Battle of the Hydaspes) ในปี ค.ศ. 1960 ได้มีการตกลงทำสนธิสัญญาแม่น้ำสินธุ ซึ่งเป็นความร่วมมือทางทรัพยากรน้ำของอินเดียกับปากีสถาน ต่อมาในปี ค.ศ. 1967 ปากีสถานได้สร้างเขื่อนมังคลา (Mangla Dam) ซึ่งเป็นเขื่อนที่ใหญ่เป็นอันดับที่ 7 ของโลกเพื่อใช้ประโยชน์จากแม่น้ำแห่งนี้
มาริอาแห่งอารากอน สมเด็จพระราชินีแห่งโปรตุเกส
พระประวัติช่วงต้น
มาริอาเสด็จพระราชสมภพที่ กอร์โดบา เมื่อวันที่ 29 มิถุนายน ค.ศ. 1482 ในฐานะพระราชธิดาองค์ที่สามที่เจริญพระชนม์ของ สมเด็จพระราชินีนาถอิซาเบลที่ 1 แห่งกัสติยา และ พระเจ้าเฟร์นันโดที่ 2 แห่งอารากอน (พระมหากษัตริย์คาทอลิก) พระนางเป็นหนึ่งในสี่ของพระราชบุตรทั้งห้าที่เจริญพระชนม์และมีพระขนิษฐาฝาแฝดองค์หนึ่งพระนามอันนา (แม้บางแหล่งข่าวอ้างว่าราชินีกำลังตั้งพระครรภ์ฝาแฝดชายและเมื่อประสูติออกมาก็สิ้นพระชนม์) เหมือนพระขนิษฐาของพระนาง พระนางได้รับการศึกษาอย่างละเอียดไม่เพียงแต่งานบ้านแต่ยังเป็นภาษาละติน ภาษาอื่น ๆ อีกหลายภาษา ประวัติศาสตร์ ปรัชญาและคลาสสิก
อภิเษก
ในฐานะเจ้าหญิงแห่งสเปน การอภิเษกของพระนางมีความสำคัญในการเมืองยุโรป ก่อนที่พระนางจะอภิเษกกับมานูเอลที่ 1 แห่งโปรตุเกสพระบิดาและพระมารดาของพระนางก็เพลิดเพลินกับความคิดที่ว่าจะอภิเษกพระนางกับ พระเจ้าเจมส์ที่ 4 แห่งสกอตแลนด์ นี่คือช่วงเวลาที่เจ้าหญิง กาตาลินาแห่งอารากอน พระขนิษฐาของพระนางกำลังวางแผนอภิเษกกับ เจ้าชายอาร์เธอร์ เจ้าชายแห่งเวลส์ เฟอร์ดินานด์และอิซาเบลคิดว่าถ้ามาเรียเป็นราชินีแห่งสกอตแลนด์พระธิดาทั้งสองจะสามารถรักษาความสงบสุขระหว่างพระสวามีของพระนาง อย่างไรก็ตามแผนการเหล่านี้ก็ไม่ได้เกิดขึ้น เจ้าหญิงอิซาเบล เจ้าหญิงแห่งอัสตูเรียสพระเชษฐภคินีของพระนางเป็นพระราชินีองค์แรกของมานูเอลที่ 1 แต่การสิ้นพระชนม์ของพระนางใน พ.ศ. 2041 ได้สร้างความจำเป็นสำหรับมานูเอลที่จะอภิเษกใหม่;มาเรียกลายเป็นเจ้าสาวคนต่อไปของกษัตริย์โปรตุเกสยืนยันการเชื่อมโยงราชวงศ์กับราชวงศ์สเปน
ห้องทดลองของเด็กซ์เตอร์
ห้องทดลองของเด็กซ์เตอร์ (Dexter's Laboratory) เป็นการ์ตูนทีวีแอนิเมชันของสหรัฐอเมริกา ผลิตโดย Gendy Tatakovsky โดยค่าย Hanna-Barbera Cartoons ในปี 1996-1998 และเปลี่ยนมือมาเป็น Cartoon Network Studios ในปี 2001-2003 ฉายทั่วโลกผ่านทางช่อง Cartoon Network และทางยูบีซีช่อง 29 (ปัจจุบันทรูวิชั่นส์ ช่อง 44) สำหรับประเทศไทย ปัจจุบันออกอากาศที่ช่องบูมเมอแรง ช่อง 89
เรื่องราวของห้องทดลองของเด็กซ์เตอร์ เป็นเรื่องราวของเด็กซ์เตอร์ เด็กอัจฉริยะ ผู้ซึ่งมีสติปัญญาเหนือเด็กทั่วไป เขามีห้องทดลองลับอยู่ในห้องนอนของเขา โดยในแต่ละตอนเขามีหน้าที่ปกป้องห้องทดลองของเขาจากดีดี พี่สาวตัวร้าย และต้องไม่ให้พ่อกับแม่รู้เรื่องนี้อีกด้วย
เด็กซ์เตอร์ (Dexter)
เด็กชายอัจฉริยะ มีห้องทดลองลับในห้องนอนของเขา จากตอน LABretto ทำให้เราทราบว่าเด็กซ์เตอร์สร้างห้องทดลองนี้มาตั้งแต่ยังเป็นทารก และดีดีก็บังเอิญไปพบเจอเช่นกัน เด็กซ์เตอร์เชิดชูอัลเบิร์ต ไอน์สไตน์และชอบประจบสอพลออาจารย์ของตนเอง แต่จริงๆเด็กซ์เตอร์เป็นเด็กอ่อนแอและมักใช้เส้นทำให้ไม่ต้องเรียนพละ จากตอน D&DD ทำให้รู้ว่าเด็กซ์เตอร์ชอบเล่นเกมสวมบทบาทแบบกระดานกับเพื่อนๆและชอบโกง
ดีดี (DeeDee)
พี่สาวของเด็กซ์เตอร์ เป็นเด็กที่กระตือรือร้น รักและชอบการป่วน ดีดีเป็นนักเต้นบัลเล่ต์ โดยมี ลีลี่ (LeeLee) กับ มีมี่ (MeeMee) ซึ่งเป็นเพื่อนเต้นของเธอ ในฤดูกาลที่ 2 ดีดีจะมีเพื่อนในจินตนาการชื่อ คูซาลากูปากูป (หรือเรียกย่อๆว่า คูซี่) นอกจากนั้นดีดีและเพื่อนๆยังชอบเล่นตุ๊กตาดาร์บี้ ซึ่งล้อเลียนชื่อของบาร์บี้
พ่อ (Dad)
พ่อของเด็กซ์เตอร์ ทำงานแต่ไม่รู้ว่าเป็นงานอะไร เคยเป็นเจ้าชายแห่งเกย์ พบรักกับแม่ในตอนเรียนมหาวิทยาลัย เป็นคนเจ้าสำราญชอบเล่นและรักครอบครัว ติดขนมมัฟฟินของแม่มากจนทำทุกอย่างเพื่อชิงมันมา (จากตอน The Muffin King)
แม่ (Mom)
แม่ของเด็กซ์เตอร์ เป็นแม่ศรีเรือนเต็มขั้นมักทำงานบ้านแทบทุกประเภท แม่เป็นโรคกลัวเชื้อโรคจึงไม่กล้าใช้มือเปล่าแตะต้องสิ่งใดเลย (แม้กระทั่งพ่อ) จึงมักจะใส่ถุงมือยางเสมอๆ และในหลายๆตอนได้นำประเด็นโรคกลัวเชื้อโรคของแม่มาใช้ด้วย
แมนดาร์ค (Mandark)
ชื่อจริง แอสโทรโมโนมอฟ เป็นคู่แข่งของเด็กซ์เตอร์ในทุกๆเรื่อง มีห้องแล็ปลับที่ใหญ่กว่าของเด็กซ์เตอร์ และยังมีเป็ดซูเปอร์ฮีโร่เช่นเดียวกับมังกี้ มีน้องสาวปรากฏขึ้นในตอน Dexter Rival เขาแอบชอบดีดี
มังกี้ (Monkey)
เป็นลิงในห้องทดลองของเด็กซ์เตอร์ มีไม่กี่ตอนเท่านั้นที่เขาจะปรากฏตัวในตอนของห้องทดลองของเด็กซ์เตอร์ เขาเป็นตัวเอกในตอนของเขาเองที่ชื่อ Dial M for Monkey ซึ่งเขาได้กลายเป็นซูเปอร์ฮีโร่
แอ็กชั่น แฮงค์ (Action Hank)
เป็นตัวละครในโทรทัศน์ที่เด็กซ์เตอร์ชอบดู ซึ่งเป็นรายการการ์ตูนแอ๊คชั่นทั่วๆไป ชื่อของเขาน่าจะเลียนแบบมาจาก แอ็กชั่นแมน ซึ่งเป็นชื่อเรียกตุ๊กตาแอ็กชั่นในอเมริกา
โพนี่พัฟ (Pony Puff)
เป็นตัวละครในโทรทัศน์ที่ดีดีชอบดู โพนี่พัฟเป็นรายการเลียนแบบการ์ตูนเรื่อง มาย ลิตเติ้ล โพนี่ ซึ่งเป็นลักษณะของลูกม้าหลากสี เจ้าหญิง และอภินิหารสำหรับเด็กผู้หญิง
คูซาลากูปากูป (Koosalagoopagoop)
เป็นสิ่งมีชีวิตมาจากดินแดนในจินตนาการ มักถูกเรียกย่อๆว่า "คูซี่" อาหารที่ชอบทำคือ "เมี่ยงปี๊บ" (Pepe Wrap)
การ์ตูนแทรก
ห้องทดลองของเด็กซ์เตอร์ในช่วงฤดูกาลแรกจะมีการแทรกการ์ตูนสองเรื่องคือ Dial M For Monkey (ไม่มีชื่อภาษาไทย) กับ The Justice Friends (ผู้พิทักษ์โลก) โดยทั้งสองเรื่องจะสลับการออกอากาศกัน
Dial M For Monkey
เป็นเรื่องราวของ มังกี้ ลิงในห้องแล็ปของเด็กซ์เตอร์ ซึ่งถูกเด็กซ์เตอร์ทดลองจนได้รับพลังพิเศษเป็นซูเปอร์ฮีโร่ แต่ไม่ยอมบอกใคร จนกว่าสายลับฮันนี่ดิว แห่งหน่วยพิทักษ์โลกเรียกเขาจะกลายร่างเป็นซูเปอร์ฮีโร่ออกช่วยเหลือผู้คน
Justice Friends
Justics Friends หรือในชื่อภาษาไทยว่า ผู้พิทักษ์โลก เป็นการ์ตูนแทรกในเรื่องห้องทดลองของเด็กซ์เตอร์ เป็นเรื่องราวของซูเปอร์ฮีโร่ 3 คนซึ่งมารวมตัวกันในแมนชั่น Mercury Arms ออกปราบเหล่าร้ายและแก้ไขเรื่องวุ่นวายในชีวิตประจำวัน ชื่อของ Justice Friends นั้นเลียนแบบ จัสติสลีก รวมทั้งตัวละครต่างๆในเรื่องล้อเลียนฮีโร่และเหล่าร้ายของอเมริกันทั้งสิ้น โดยกลุ่มผู้พิทักษ์โลกนั้นนอกจากปรากฏตัวในเรื่องห้องทดลองของเด็กซ์เตอร์แล้ว (ทั้งในตอนของมังกี้และตอนของเด็กซ์เตอร์) ยังได้ปรากฏตัวในเรื่องเดอะ พาวเวอร์พัฟเกิร์ลสอีกด้วย นอกจากนั้นการ์ตูนเรื่องนี้ยังมีการนำเสนอเรื่องราวแบบ "ละครตลก" คือ จะมีเสียงหัวเราะแทรกขึ้นเมื่อถึงช่วงตลก
ความแตกต่างในฤดูกาลที่ 3
เมื่อถึงฤดูกาลที่ 3 การ์ตูนเรื่องห้องทดลองของเด็กซ์เตอร์ได้ถูกเปลี่ยนมือจาก Hanna-Barbera Cartoons มาเป็น Cartoon Network Studios ทำให้เกิดเหตุการณ์เปลี่ยนแปลงเนื้อหาในการ์ตูนหลายๆอย่าง ไม่ว่าจะเป็นชื่อที่แท้จริงของแมนดาร์ค (ซูซาน) พ่อแม่ของแมนดาร์ค นอกจากนั้นฉาก ลายเส้น และเนื้อหายังเปลี่ยนไปหมดอีกด้วย (โดยเฉพาะแมนดาร์ค ที่มีบทบาทเด่นเกือบทุกตอน) แต่ยังคงมีการเปิดเผยเรื่องราวสำคัญๆ เช่น วันที่พ่อพบรักกับแม่ เป็นต้น ซึ่ง Gendy Tatakovsky ไม่ได้เป็นคนผลิตในฤดูกาลนี้ เพราะขณะนั้นกำลังติดงานสร้าง สตาร์ วอร์ส : สงครามมนุษย์โคลน และ ซามูไร แจ๊ค อยู่
ตอนพิเศษ
Dexter Ego Trip Special (เด็กซ์เตอร์ผจญภัยข้ามเวลา) เป็นตอนพิเศษความยาว 1 ชั่วโมงเต็ม กล่าวถึงเริ่มเรื่องคือ
คืนนึงแมนดาร์หมายชิงแหล่งพลังงานจากเด็กซ์เตอร์เพื่อใช้ครองโลก แต่พลาดกับถูกไล่ออกไป เด็กซ์เตอร์กลับมาทำงานของตนต่อจนดีดีคิดป่วน แต่เด็กซ์เตอร์ห้ามทัน ดีดีจึงออกไปผิดที่คือไปเครื่องเดินทางข้ามกาลเวลา จากนั้นก็มีหุ่นยนต์ปริศนา 5 ตัวมากับบอกว่ามาทำลายผู้ที่ช่วยโลกอนาคต แต่เด็กซ์เตอร์ก็จัดการลงกับสงสัย จึงเดินทางไปยังอนาคตเพื่อสืบความจริงแต่พอไปถึงพบว่าในอนาคตเด็กซ์เตอร์ย้ายออกไป
พบว่าตัวเองที่ขี้ขลาดถูกแมนดาร์คที่เป็นเจ้านายข่มเหง กับยังไม่ได้กอบกู้โลก เด็กซ์เตอร์ได้เตือนสติตัวเองตอนหนุ่มกับชวนไปอนาคตอีกที จนทั้งคู่เผลอลืมทิ้งแหล่งพลังงานไว้ในห้องที่ทำงาน แมนดาร์คพบก็ขโมยไป
ทาง 2 เด็กซ์เตอร์ไปอนาคตพบว่า ตนตอนแกคือวีรบุรุษ ได้ถามเรื่องที่เกิดขึ้น แต่เด็กซ์เตอร์แก่จำไม่ได้ ทั้ง 3 จึงย้อนไปช่วงเกิดเหตุ
พบโลกล่มสลายกับชาวโลกปัญญาอ่อน เด็กซ์เตอร์ผู้ใหญ่ก็เล่าให้ฟังว่าตอนหนุ่มนั้นทำงานได้ดีมาก แต่แมนดาร์คอิจฉาจึงขโมยงานตนไปขายจนเป็นใหญ่ หลังจากตอนหนุ่มกับตอนเด็กไปอนาคต แมนดาร์คชิงแหล่งพลังงานมาสร้างเครื่องมือครองโลก พอเด็กซ์เตอร์หนุ่มที่กลับมาทนไม่ไหวจึงขุดดำดินหนีหลายปี จนพอเป็นผู้ใหญ่ขึ้นมาพบว่าตนเป็นคนเดียวที่รอดจากรังสี ก็พยายามช่วยโลกอย่างเต็มที่แต่ก็ถึงขีดจำกัด แต่ทั้ง 3 บอกเรื่องเจอแลปเก่าล้างให้รู้ ตอนผู้ใหญ่จึงคิดแผนโดยใช้ความฉลาด 4 คนร่วมมือกันคือความหวังสุดท้าย จากนั้นทั้ง 4 ร่วมกันเอาของในแลปทั้งหมดที่ยังใช้ได้ สร้างสุดยอดหุ่นรบ สำเร็จก็ฉลองกัน
วันต่อมา ทั้ง 4 บุกฐานของแมนดาร์คสำเร็จ แต่แมนดาร์คผู้ใหญ่ก็เรียกตัวเองจาก 3 ช่วงเวลามา ทั้ง 2 ฝ่ายจึงสู้กัน แต่เด็กซ์เตอร์ตอนหนุ่มสู้ไม่ไหว จนแว่นตาถูกทำลายกับถูกเยาะเย้ย จนตอนหนุ่มโกรธกับมีความกล้าจัดการแมนดาร์คตอนหนุ่มลงได้กับเตือนสติทั้ง 3 ถึงวิธีกำจัดแมนดาร์คคือสลับขั้วพลังงานให้เป็นปกติ เด็กซ์เตอร์ทุกคนก็จัดการแมนดาร์คลงได้ วิ่งไปสลับขั้วพลังงาน แต่แมนดาร์คทั้ง 4 ก็ขัดขวาง จนเด็กซ์เตอร์เด็กอยู่ใกล้สุดมีโอกาส เด็กซ์เตอร์ที่เหลือเชียร์ตอนเด็กให้มีแรงกดปุ่มเพื่อช่วยโลก ซึ่งอีกไม่นานก็จะช่วยโลกได้ แต่ทันใดนั้นดีดีที่เดินทางข้ามเวลามาตอนแรกกดปุ่มสลับขั้วทันทีแล้วกลับอดีตไป ทำให้ช่วยโลกได้ แมนดาร์คทั้ง 3 กลับช่วงเวลาเดิมไป ส่วนแมนดาร์คผู้ใหญ่ก็ร่างระเบิดเหลือแต่สมอง เด็กซ์เตอร์ตอนแก่ก็จำได้ว่าดีดีช่วยโลกไว้ ทั้ง 4 ไม่ยอมรับ จึงสร้างหุ่นยนต์ 5 ตัวจากเศษเหล็กไปจัดการดีดี ทั้ง 4 บอกลากันกลับช่วงเวลาเดิม ทางเด็กซ์เตอร์เด็กพอกลับมาเห็นตัวเองตอนแรกไปจัดการหุ่นยนต์ 5 ตัวนั้น จนเข้าใจทั้งหมด ตนเข้าใจผิดแต่แรก จนสับสนไปหมด เหมือนหลักการไก่กับไข่ เช้าวันต่อมาเด็กซ์เตอร์ทำตัวเหมือนไม่มีอะไรเกิดขึ้นกับใช้ชีวิตต่อไปอย่างสงบสุข
มิวสิกวิดีโอ
การ์ตูนเรื่องห้องทดลองของเด็กซ์เตอร์มีมิวสิกวิดีโอทั้งหมด 4 ชุดด้วยกัน
ชื่อเรื่องห้องทดลองของเด็กซ์เตอร์ในภาษาต่างๆ
รายชื่อของห้องทดลองของเด็กซ์เตอร์ในภาษาต่างๆ ทั่วโลก มีดังนี้
ทางหลวงแผ่นดินหมายเลข 4012
ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.
พหุนามกำลังสอง
ในทางคณิตศาสตร์ พหุนามกำลังสอง คือพหุนามที่มีดีกรีเท่ากับ 2 นั่นคือ เลขชี้กำลังของตัวแปรทุกตัวมีค่าไม่เกิน 2 เช่น x2 − 4x + 7 เป็นพหุนามกำลังสอง แต่ x3 − 4x + 7 ไม่เป็นพหุนามกำลังสอง
สัมประสิทธิ์
สัมประสิทธิ์ของพหุนามกำลังสองมักเป็นจำนวนจริง หรือจำนวนเชิงซ้อน แต่ในความเป็นจริงแล้วพหุนามสามารถนิยามบนริงใด ๆ ได้
ตัวแปร
พหุนามกำลังสองอาจมีตัวแปรเพียงตัวแปรเดียว หรือหลายตัวแปรก็ได้
พหุนามกำลังสองตัวแปรเดียว
พหุนามกำลังสองตัวแปรเดียวใด ๆ สามารถเขียนในรูป เมื่อ x เป็นตัวแปร และ a, b, c เป็นสัมประสิทธิ์
ชอุ่ม ประเสริฐสกุล
ศาสตราจารย์กิตติคุณ ชอุ่ม ประเสริฐสกุล เป็นอาจารย์ทางด้านการถ่ายภาพ และนักถ่ายภาพที่มีชื่อเสียงของไทย มีภูมิลำเนาเดิมอยู่จังหวัดจันทบุรี ท่านเคยเล่าให้ฟังว่าบ้านของท่านติดอยู่กับร้านถ่ายภาพของชาวญี่ปุ่นที่มาเปิดร้านถ่ายภาพในจังหวัดจันทบุรี (เมื่อญี่ปุ่นยกทัพผ่านไทย เจ้าของร้านถ่ายรูปกลายเป็นนายทหารญี่ปุ่น) ท่านได้รับความรู้เรื่องการถ่ายภาพและเห็นวิธีการทำงานส่วนต่าง ๆ ของการถ่ายภาพ จากร้านถ่ายภาพของชาวญี่ปุ่นนี้ เช่น วิธีการอัดรูปด้วยการใช้แสงแดด และสิ่งที่เห็นจากร้านถ่ายภาพนั้นเป็นแรงบันดาลใจให้ท่านสนใจศึกษาการถ่ายภาพ
ประวัติการทำงาน
ศาสตราจารย์กิตติคุณ ชอุ่ม ประเสริฐสกุล เป็นอาจารย์สอนการถ่ายภาพที่วิทยาลัยเทคนิคกรุงเทพฯ ก่อนย้ายไปสอนที่จุฬาลงกรณ์มหาวิทยาลัย จนเกษียณอายุราชการ ภายหลังเกษียณอายุราชการยังเป็นอาจารย์พิเศษสอนการถ่ายภาพในสถาบันการศึกษาต่าง ๆ หลายแห่ง ท่านเสียชีวิตแล้ว เมื่อกุมภาพันธ์ 2551 ที่ผ่านมา
ผลงานด้านการถ่ายภาพ
รางวัลยอดเยี่ยม ถ้วยพระราชทานจากพระบาทสมเด็จพระเจ้าอยู่หัว จากภาพชื่อ "หมอกยามเช้า" จากการประกวดภาพถ่ายทั่วประเทศ ครั้งที่ 3 พ.ศ. 2507 จัดโดย สมาคมถ่ายภาพแห่งประเทศไทย ในพระบรมราชูปถัมภ์
ถนนจตุรทิศ
ถนนจตุรทิศ เป็นถนนสายหนึ่งในกรุงเทพมหานคร มีระยะทางประมาณ 4 กิโลเมตร แนวเส้นทางเริ่มต้นจากแยกราชปรารภ ในเขตราชเทวี ไปทางทิศตะวันออก ผ่านจุดตัดแยกเข้าสู่ถนนดินแดงตัดใหม่ มีสายแยกเข้าสู่แยกประชาสงเคราะห์ในพื้นที่เขตดินแดง แนวถนนเส้นหลักเข้าสู่พื้นที่เขตห้วยขวาง ผ่านจุดตัดกับถนนอโศก-ดินแดง และจุดตัดทางแยกกับถนนเพชรอุทัย ที่แยกมารยาทดี ตัดกับซอยพระราม 9 ซอย 8 ที่ แยกอาร์ซีเอ, ถนนริมคลองสามเสน ที่แยกโรงพยาบาลปิยะเวท และไปสิ้นสุดที่การควบรวมกันกับถนนพระราม 9
ไทยแลนด์ก็อตทาเลนต์ ซีซั่นที่ 5
ไทยแลนด์ก็อตทาเลนต์ ซีซัน 5 (Thailand's Got Talent) เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 5 ของประเทศไทยหลังได้การตอบรับอย่างดีในสี่ฤดูกาล และซีซั่นนี้เป็นครั้งแรกที่นำปุ่มบัซเซอร์สีทอง หรือ Golden Buzzer ซึ่งกรรมการจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันที
ปุ่มบัซเซอร์สีทอง (Golden buzzer)
ซีซั่นนี้เป็นซีซั่นแรก ที่มีการนำกฎ Golden buzzer มาใช้ โดยคนแรกที่ใช้สิทธิ์นี้คือพัชรศรี เบญจมาศ ได้กดให้กับ เพชรจรัสแสง ในรอบออดิชั่นตอนที่ 1 คนที่ 2 คือนิติพงษ์ ห่อนาค ได้กดให้กับพรรษยา เขียวเปลื้อง (พีช) ในรอบออกชิดั่นตอนที่ 5 ส่วนพรชิตา ณ สงขลา กับ ชลาทิศ ตันติวุฒิ ไม่ได้ใช่สิทธิ์ในการกดปุ่มบัซเซอร์สีทอง
ดัชนีมวลกาย
BMT พยายามวัดปริมาณมวลเนื้อเยื่อ (กล้ามเนื้อ ไขมันและกระดูก) ในตัวบุคคล แล้วจำแนกบุคคลนั้นว่าน้ำหนักต่ำกว่าเกณฑ์ น้ำหนักตามเกณฑ์ น้ำหนักเกินเกณฑ์หรืออ้วนขึ้นอยู่กับค่าที่ได้ พิสัย BMI ที่ยอมรับกันทั่วไปมีดังนี้ น้อยกว่า 18.5 คือ ต่ำกว่าเกณฑ์, 18.5 ถึง 25 คือ ตามเกณฑ์, 25 ถึง 30 คือ เกินเกณฑ์ และเกิน 30 คือ อ้วน อย่างไรก็ดี มีข้อโต้เถียงอยู่บ้างว่าเส้นแบ่งระหว่างหมวดบนมาตรา BMI ควรอยู่ที่ใด
ไทยแลนด์ก็อตทาเลนต์ ซีซั่นที่ 5
รางวัลสำหรับผู้เข้าแข่งขัน
รวมเงินรางวัลมูลค่าทั้งสิ้น 12,000,000 บาท
ดัชนีมวลกาย
ค่าดัชนีมวลกาย (Body Mass Index : BMI) คือ ค่าที่สามารถวัดได้จากน้ำหนักของแต่ละบุคคลต่อความสูง ซึ่งค่าดัชนีมวลกายนี้มักถูกนำไปใช้เป็นตัวชี้วัดของปริมาณไขมันที่มีอยู่ในร่างกายของคนเรา (Body fat) ซึ่งองค์การอนามัยโลก (World Health Organization : WHO) ได้เป็นผู้กำหนดค่ามาตรฐาน BMI สำหรับผู้ที่มีอายุตั้งแต่ 20 ปีขึ้นไป เพื่อใช้เป็นดัชนีชี้วัดปริมาณไขมันในร่างกายเพื่อระบุถึงความเสี่ยงต่อการเป็นโรคอ้วนหรือผอมจนเกินไปโดยกำหนดไว้ดังนี้
ไทยแลนด์ก็อตทาเลนต์ ซีซั่นที่ 5
รอบรองชิงชนะเลิศ
การแข่งขันมีขึ้นทั้งหมด 5 สัปดาห์ โดยมีทีมที่เข้าสู่รอบ Semi-Finals มาทั้งหมด 30 ทีม โดยได้รีบสิทธิ์ปุ่ม Gold Buzzer 2 ทีม ได้แก่ ทีมเพชรจรัสแสง (โดย พัชรศรี เบญจมาศ) และ พีช พรรษยา (โดย นิติพงษ์  ห่อนาค) และการคัดเลือกจากคณะกรรมการแบบปกติอีก 28 ทีม โดยแข่งขันสัปดาห์ละ 6 ทีม เพื่อคัดเลือกทีมที่เข้ารอบ Final 10 ทีม โดยการขับเลือกจากผู้ที่มีผลโหวตสูงสุดในแต่ละสัปดาห์จะเข้าสู่รอบ Final ทันที ส่วนทีมที่มีผลโหวตรองลงมาอันดับ 2 และ 3 จะต้องถูกคณะกรรมการคัดเลือกให้มีเสียงเป็น 3 ใน 4 หรือ เอกฉันท์ จึงจะผ่านเข้าสู่รอบ Final หากผลคะแนนของคณะกรรมการเสมอออกมาเป็น 2 ต่อ 2 จะต้องใช้คะแนนโหวตจากทางบ้าน ทีมใดที่ได้คะแนนโหวตเป็นอันดับที่ 2 จะได้เข้าสู่รอบ Final
ดัชนีมวลกาย
ค่าต่ำกว่า 18.5                            น้ำหนักต่ำกว่าเกณฑ์
ไทยแลนด์ก็อตทาเลนต์ ซีซั่นที่ 5
รอบรองชนะเลิศสัปดาห์ที่ 4 (16 สิงหาคม 2558)
ไทยแลนด์ก็อตทาเลนต์เฉพาะในวันอาทิตย์ที่ 16 สิงหาคม 2558 นี้ เลื่อนเวลาออกอากาศไปเป็น 13.00 - 14.30 น. เนื่องจากมีการถ่ายทอดสดโทรทัศน์รวมการเฉพาะกิจแห่งประเทศไทยเนื่องในกิจกรรม Bike For MOM ปั่นเพื่อแม่
รอบชิงชนะเลิศ (30 สิงหาคม 2558)
รอบชิงชนะเลิศเป็นการถ่ายทอดสดการแข่งขันของ 10 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2, 3 และ 4 โดยจะเปิดโหวตแบบปกติและยาวไปจนถึงเวลา 20:00 น. และจะถ่ายทอดสดประกาศผลผู้ชนะในเวลา 20:00 - 20:15 น. ของวันนั้นเลย ใช้ระบบ 1 เบอร์ ต่อ 1 โหวต
ดัชนีมวลกาย
ค่าอยู่ระหว่าง 18.5 – 24.9            สมส่วน หรือ สุขภาพดี
ค่าอยู่ระหว่าง 25.0 – 29.9            น้ำหนักเกิน
ค่าสูงกว่า 30                        โรคอ้วน
ซึ่งการหาค่า BMI ที่ดีควรไปทำอย่างละเอียดที่โรงพยาบาล เพื่อที่คุณหมอจะได้ประเมิณสัดส่วนได้อย่างถูกต้อง แต่ปัจจุบันนี้ก็มีโปรแกรมคำนวณค่าดัชนีมวลกายคุณสามารถทำได้ง่ายๆ ด้วยตัวเอง เพียงแค่กรอกค่าน้ำหนักและส่วนสูงลงบนเครื่องคิดเลขดัชนีมวลกายในอินเทอร์เน็ตเพียงเท่านี้ท่านก็สามารถทราบค่า BMI ได้โดยวิธีการคำนวณหาค่าBMI สามารถทำได้ดังนี้
สูตร: น้ำหนัก (kg) / ส่วนสูง (m)2 หรือ สูตร: [น้ำหนัก (lb) / ส่วนสูง (in)]2 x 703
ทั้งนี้การใช้เครื่องคิดเลขดัชนีมวลกาย ในการประเมินค่า BMI อาจจะทำให้ท่านทราบถึงค่าไขมันในร่างกายได้ในปริมาณคร่าวๆ เพียงเท่านั้น แต่ก็เพียงพอต่อการประเมินสภาวะ ณ ปัจจุบันของตัวคุณเองได้ ซึ่งค่า BMI นี้ไม่เพียงเหมาะต่อผู้ที่สนใจสุขภาพและชื่นชอบการออกกำลังกายเพียงเท่านั้น แต่ยังสามารถนำไปใช้ได้กับบุคคลทั่วๆ ไป รวมถึงผู้หญิงหลังคลอดบุตรที่ต้องการควบคุมน้ำหนักก็สามารถใช้ประโยชน์จากค่านี้ได้เช่นเดียวกัน
เขื่อนเจ้าพระยา
เขื่อนเจ้าพระยา เป็นเขื่อนทดน้ำขนาดใหญ่ที่สร้างขึ้นเป็นแห่งแรกของประเทศไทย ตั้งอยู่บนแม่น้ำเจ้าพระยา บริเวณคุ้งบางกระเบียน หมู่ที่ 4 ตำบลบางหลวง อำเภอสรรพยา จังหวัดชัยนาท พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงเป็นองค์ประธานในพิธีเปิดเขื่อนเมื่อวันที่ 7 กุมภาพันธ์ พ.ศ. 2500
เขื่อนเจ้าพระยามีลักษณะเป็นเขื่อนคอนกรีตเสริมเหล็ก ยาว 237.50 เมตร สูง 16.5 เมตร ติดตั้งบานประตูเหล็กรูปโค้งสูง 7.50 เมตร มีช่องระบายให้น้ำไหลผ่านขนาดกว้าง 12.50 เมตร จำนวน 16 ช่อง ประตูน้ำสำหรับเรือสัญจรติดกับเขื่อนด้านขวากว้าง 14 เมตร ยาว 170.50 เมตร เรือขนาดใหญ่สามารถผ่านเข้าออกได้ บนสันเขื่อนมีสะพานกว้าง 7 เมตร รับรถน้ำหนักบรรทุกไม่เกิน 20 ตัน และมีทางระบายน้ำล้นฉุกเฉินสร้างบนคันกั้นน้ำซ้ายมือเหนือเขื่อนเจ้าพระยา กว้าง 10 เมตร ยาว 1,000 เมตร เพื่อช่วยระบายน้ำเมื่อเกิดอุทกภัย อัตราการระบายน้ำผ่านเขื่อนสูงสุดประมาณ 3,300 ลูกบาศก์เมตรต่อวินาที แต่การปล่อยน้ำจะควบคุมให้อยู่ในระดับไม่เกิน 2,500 ลูกบาศก์เมตรต่อวินาที เพื่อมิให้กระทบต่อพื้นที่ลุ่มต่ำริมแม่น้ำเจ้าพระยา โดยเฉพาะบริเวณกรุงเทพมหานคร
ทัศนียภาพรอบเขื่อนสวยงาม ช่วงเดือนมกราคมในบริเวณแม่น้ำเหนือเขื่อนจะมีฝูงนกเป็ดน้ำนับหมื่นมาอาศัยหากิน เขื่อนนี้ใช้ประโยชน์ด้านการชลประทาน การทดน้ำเพื่อการเกษตร โดยระบายน้ำจากแม่น้ำในภาคเหนือสู่ภาคกลางและอ่าวไทย ส่งน้ำไปในพื้นที่เพาะปลูกภาคกลางเข้าคลองส่งน้ำสายใหญ่รวม 5 สาย คือ แม่น้ำน้อย แม่น้ำท่าจีน คลองมะขามเฒ่า-อู่ทอง คลองชัยนาท-ป่าสัก และคลองชัยนาท-อยุธยา และยังใช้ผลิตไฟฟ้าสำหรับจ่ายในจังหวัด
ประวัติ
โครงการชลประทานเจ้าพระยาใหญ่ เป็นโครงการพัฒนาลุ่มน้ำเจ้าพระยาเพื่อการเพาะปลูกสำหรับพื้นที่ราบภาคกลางสองฝั่งแม่น้ำเจ้าพระยา เรื่อยลงมาตั้งแต่ชัยนาทถึงอ่าวไทย เดิมการเพาะปลูกในเขตพื้นที่ต้องอาศัยน้ำฝนเป็นหลัก ปีที่ฝนแล้งเกษตรกรในอดีตจึงได้รับความเดือดร้อนอยู่เสมอ
พ.ศ. 2445 รัชสมัยพระบาทสมเด็จพระจุลจอมเกล้าเจ้าอยู่หัว นายเย โฮมัน วันเดอร์ไฮเด ผู้เชี่ยวชาญการชลประทานชาวฮอลันดา เสนอให้สร้างโครงการเจ้าพระยาใหญ่ ที่อำเภอสรรพยา จังหวัดชัยนาท แต่ประเทศไทยต้องใช้งบประมาณบำรุงประเทศในทางอื่นก่อน แผนการก่อสร้างโครงการเจ้าพระยาใหญ่จึงต้องระงับไว้ก่อน ต่อมาในรัชสมัยของพระบาทสมเด็จพระมงกุฎเกล้าเจ้าอยู่หัว ได้เกิดภาวะฝนแล้ง 2-3 ปีติดต่อกัน ครั้นถึงปี พ.ศ. 2456 เซอร์ ทอมมัส เวอร์ด ผู้เชี่ยวชาญชาวอังกฤษ ได้เสนอให้ก่อสร้างโครงการเจ้าพระยาใหญ่ขึ้น แต่เวลานั้นอยู่ระหว่างสงครามโลกครั้งที่หนึ่ง การก่อสร้างโครงการเจ้าพระยาใหญ่จึงต้องระงับอีกเป็นครั้งที่สอง
ต่อมาในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ปี พ.ศ. 2491 ขณะที่หลายประเทศประสบภาวะขาดแคลนอาหาร องค์การอาหารและเกษตรแห่งสหประชาชาติ (FAO) จึงได้พิจารณาถึงความจำเป็นของโครงการเจ้าพระยาใหญ่อีกครั้งหนึ่ง เดือนตุลาคมปีนั้นกรมชลประทานจึงได้เสนอโครงการต่อกระทรวงเกษตรและสหกรณ์ รัฐบาลพิจารณาเห็นชอบตามที่เสนอ ประกอบกับในปี พ.ศ. 2492 รัฐบาลได้เข้าเป็นสมาชิกธนาคารโลก จึงขอกู้เงินเพื่อสร้างโครงการเจ้าพระยาใหญ่ในเดือนกุมภาพันธ์ พ.ศ. 2493 เป็นเงินจำนวน 18 ล้านดอลลาร์สหรัฐ
กรมชลประทานได้เริ่มเตรียมงานเบื้องต้นเมื่อปี พ.ศ. 2494 และเริ่มงานก่อสร้างเขื่อนเจ้าพระยา พร้อมกับระบบส่งน้ำในปี พ.ศ. 2495 จนแล้วเสร็จในปี พ.ศ. 2500 ช่วงระหว่างการก่อสร้าง พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินทรงเยี่ยมเมื่อวันที่ 27 กันยายน พ.ศ. 2498 และพระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินมาทรงเปิดเขื่อนเจ้าพระยา เมื่อวันที่ 7 กุมภาพันธ์ พ.ศ. 2500
พ.ศ. 2550 ซึ่งเป็นปีที่เขื่อนเจ้าพระยาได้ก่อสร้างและทำหน้าที่ในการบริหารจัดการลุ่มน้ำเจ้าพระยามาครบ 50 ปี ทางกรมชลประทานจึงได้จัดงานขึ้นบริเวณเขื่อนเจ้าพระยาระหว่างวันที่ 5-9 กุมภาพันธ์ พ.ศ. 2550 โดยใช้ชื่องานว่า "80 พรรษามหาราช ตามรอยพระบาทยาตรา เขื่อนเจ้าพระยา 50 ปี" เนื่องจากเป็นปีที่พระบาทสมเด็จพระมหาภูมิพลอดุลยเดชมหาราช บรมนาถบพิตร เฉลิมพระชนมพรรษา 80 พรรษา โดยมีนายสวัสดิ์ วัฒนายากร องคมนตรี เป็นประธานเปิดงาน
ธงชาติสหพันธ์สาธารณรัฐสังคมนิยมโซเวียตรัสเซีย
ธงราชการของสหพันธ์สาธารณรัฐสังคมนิยมโซเวียตรัสเซีย มีลักษณะเป็นรูปสีเหลี่ยมผืนผ้าพื้นแดง (หมายถึงธงแดงรูปค้อนเคียวของสหภาพโซเวียต) มีแถบสีฟ้าที่ด้านติดคันธงยาวตลอดด้านกว้างของธง โดยแถบนี้กว้างหนึ่งในแปดส่วนของด้านยาวของธง
ประวัติ
ในสมัยที่พรรคบอลเชวิคจัดตั้งสหภาพโซเวียตขึ้นใน พ.ศ. 2460 เขตการปกครองรัสเซียได้ถูกจัดตั้งขึ้นเป็นสหพันธ์สาธารณรัฐสังคมนิยมโซเวียตรัสเซีย (ย่อในภาษาอังกฤษว่า Russian SFSR หรือ RSFSR) ธงชาติสำหรับใช้ภายใต้การปกครองในระบอบคอมมิวนิสต์จึงถูกคิดขึ้นเป็นครั้งแรก เมื่อ พ.ศ. 2461 มีลักษณะเป็นธงแดง มีอักษรซีริลลิกย่อ "РСФСР" (ถอดเป็นอักษรโรมันคือ RSFSR)
รูปแบบของธงนี้มีการดัดแปลงแก้ไขอยู่หลายครั้ง จนถึง พ.ศ. 2497 จึงได้มีการกำหนดแบบธงชาติซึ่งได้ใช้ตลอดมาจนถึงก่อนหน้าการล่มสลายของสหภาพโซเวียตใน พ.ศ. 2534 เพียงเล็กน้อย มีลักษณะตามรัฐธรรมนูญแห่งสหพันธ์ สาธารณรัฐสังคมนิยมโซเวียตรัสเซีย ค.ศ. 1954 (พ.ศ. 2497) ดังนี้
เดือนสิงหาคม พ.ศ. 2534 ธงสามสี ขาว-น้ำเงิน-แดง ซึ่งเป็นธงชาติรัสเซียเดิมก่อนสมัยสหภาพโซเวียต ได้มีการรับรองให้ใช้เป็นธงชาติควบคู่กับธงยุค พ.ศ. 2497 โดยสภาโซเวียตสูงสุดแห่งสหพันธ์ สาธารณรัฐสังคมนิยมโซเวียตรัสเซีย ซึ่งได้ใช้มาจนถึงวันที่ 25 ธันวาคมปีเดียวกัน ธงสามสีจึงได้รับการยอมรับให้เป็นธงชาติรัสเซียเพียงธงเดียวอย่างเป็นทางการในที่สุด พร้อมกับการสิ้นสุดของสหภาพโซเวียดอย่างสมบูรณ์ในวันนั้น เมื่อมิคาอิล กอร์บาชอฟประกาศลาออกจากตำแหน่งประธานาธิบดีแห่งสหภาพโซเวียตอย่างเป็นทางการ
ตำบลตลาดไทร (อำเภอชุมพวง)
ตลาดไทร เป็นตำบลหนึ่งในอำเภอชุมพวง จังหวัดนครราชสีมา โดยแยก 9 หมู่บ้าน ออกจากตำบลสาหร่าย เมื่อ 23 ธันวาคม พ.ศ. 2501 พื้นที่ทั้งหมดอยู่ในความรับผิดชอบของ องค์การบริหารส่วนตำบลตลาดไทร
หมู่บ้าน
โดยมีหมู่บ้านตอนแรก 19 หมู่บ้าน คือ
ศาสนา
ชาวบ้านส่วนใหญ่นับถือพระพุทธศาสนานิกายเถรวาท
การศึกษา
ศูนย์พัฒนาเด็กเล็ก 3 แห่ง
โรงเรียนมัธยมศึกษา 1 แห่ง
มังกรหยก ภาค 2 (ภาพยนตร์)
มังกรหยก ภาค 2 (The Brave Archer 2 หรือ Kungfu Warlord 2) เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1978 โดยอิงเนื้อหาจากนวนิยายของ กิมย้ง เรื่อง มังกรหยก ภาค 2 ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสองในภาพยนตร์ไตรภาคชุดมังกรหยก และเป็นภาคต่อจาก มังกรหยก (1977) และภาพยนตร์เรื่องนี้มีภาคต่ออีกคือ มังกรหยก ภาค 3 (1981) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ มังกรหยก ภาค 4 (1982) และ มังกรหยก ภาค 5 ตอน เอี้ยก้วยกับเซียวเล่งนึ่ง (1983)
การใส่ท่อช่วยหายใจ
ภาวะแทรกซ้อนที่อาจพบได้ของการใส่ท่อช่วยหายใจมีตั้งแต่ภาวะแทรกซ้อนเล็กน้อยเช่นฟันหัก หรือเนื้อเยื่อของทางเดินหายใจส่วนบนบาดเจ็บ หรือภาวะแทรกซ้อนที่อาจมีอันตรายถึงชีวิตได้เช่นการสูดสำลักจากกระเพาะอาหารเข้าไปยังปอด หรือใส่ท่อช่วยหายใจไม่เข้าหลอดลมแต่ไปเข้าหลอดอาหารแทนทำให้ร่างกายขาดออกซิเจน ดังนั้นการประเมินว่าผู้ป่วยที่กำลังจะได้รับการใส่ท่อช่วยหายใจอาจมีกายวิภาคของทางเดินหายใจที่ไม่ปกติหรือปัจจัยอื่นๆ ที่เกี่ยวข้องจึงมีความสำคัญอย่างมากก่อนที่จะใส่ท่อช่วยหายใจ หากเป็นไปได้จำเป็นจะต้องมีแผนทางเลือกสำหรับกรณีใส่ท่อช่วยหายใจไม่สำเร็จเอาไว้ด้วยเสมอ
ดิอินโนเซนส์ออฟมุสลิม
ดิอินโนเซนส์ออฟมุสลิม เป็นภาพยนตร์อิสระ เกี่ยวกับศาสนาและการเมือง เข้าใจว่าเขียนและกำกับโดย นาคูลา เบสลีย์ นาคูลา (Nakoula Basseley Nakoula) โดยใช้ชื่อแฝงว่า "แซม บาซิล" (Sam Bacile) นอกจากนี้ ยังอ้างว่าเป็นนักพัฒนาอสังหาริมทรัพย์ชาวอิสราเอล-ยิว มีรายงานภายหลังว่า เขาเป็นชาวอียิปต์โดยกำเนิด นับถือศาสนาคริสต์นิกายคอปติก และในอดีตเคยใช้สมนามมาแล้วหลายชื่อ
เดือนกรกฎาคม พ.ศ. 2555 ผู้สร้างได้เผยแพร่บางส่วนของภาพยนตร์ ความยาว 14 นาที ผ่านทางเว็บไซต์ยูทูบ มีผู้แปลเป็นภาษาอารบิกและก่อให้เกิดการประท้วงอย่างรุนแรง หนังสือพิมพ์เดลีเทเลกราฟรายงานว่า ภาพยนตร์นำเสนอภาพของศาสดามุฮัมมัดในแบบตลกร้าย เป็นทั้งโรครักเด็ก (Pedophilia) รักร่วมเพศ และมีฉากเพศสัมพันธ์ในภาพยนตร์
ปฏิกิริยา
ทางการอัฟกานิสถานได้ทำการปิดกั้นเว็บไซต์ยูทูบ เพื่อไม่ให้ชาวอัฟกันได้รับชมภาพยนตร์ตัวอย่าง
ในอียิปต์และลิเบีย ชาวมุสลิมผู้โกรธแค้นได้ก่อการประท้วง มีการปิดล้อมและทลายกำแพงสถานทูตสหรัฐประจำกรุงไคโร ประเทศอียิปต์ และใช้เครื่องยิงจรวดโจมตีสถานกงสุลสหรัฐในเบงกาซี ประเทศลิเบีย เมื่อวันที่ 11 กันยายน ค.ศ. 2012 ทำให้เจ้าหน้าที่การทูตสหรัฐเสียชีวิตอย่างน้อย 4 คน รวมทั้งนายคริสโตเฟอร์ สตีเวนส์ เอกอัครราชทูตสหรัฐในลิเบีย ซึ่งเสียชีวิตจากการสำลักควัน หลังขบวนรถถูกโจมตีขณะกำลังหลบหนี
SIGNAL
SIGNAL ซิงเกิลที่สองของ KAT-TUN เป็นเพลงประกอบโฆษณา "NTT DoCoMo new 9 series" ออกเมื่อ 19 กรกฎาคม พ.ศ. 2549
ฟาโรห์แรเมซีสที่สิบ
เคเปอร์มาอัตเร ราเมสเซสที่ 10 (หรือจะเขียนพระนามว่า รามเสส หรือ ราเมเซส) (ทรงปกครองประมาณระหว่าง 1111 ปีก่อนคริสตกาล – 1107 ปีก่อนคริสตกาล) เป็นฟาโรห์แห่งอียิปต์โบราณพระองค์ที่เก้าแห่งราชวงศ์ที่ยี่สิบ พระนามประสูติของพระองค์ คือ อามอนเฮอร์เคเพเชฟ และพระนามครองราชย์ คือ เคเปอร์มาอัตเร หมายถึง "ความยุติธรรมแห่งเทพราอันรักษาไว้"
วันขึ้นครองราชย์ของพระองค์ตรงกับเดือนที่ 1 แห่งฤดูหนาว วันที่ 27 (1 prt 27) ปีที่ทรงครองราชย์สูงสุดคือ ปีที่ 3 ช่วงเวลาที่สูงสุดตามหลักฐานที่ปรากฏในรัชสมัยคือ "ปีที่ 3 เดือนที่ 2 ของฤดูน้ำหลาก วันที่ 2" หรืออาจเป็น "ปีที่ 3 เดือนที่ 4 (ไม่ปรากฏจำนวนวัน)"
เนื่องจากฟาโรห์รามเสสที่ 11 เสด็จขึ้นครองราชย์ในเดือนที่ 3 ของฤดูร้อน วันที่ 20 (3 šmw 20) จึงเป็นไปตามโดยอัตโนมัติว่าฟาโรห์รามเสสที่ 10 จะต้องมีพระชนม์ชีพอยู่ในปีที่ 4 ซึ่งยังไม่ปรากฏหลักฐานตรวจสอบ ข้อสันนิษฐานดังกล่าวเป็นการนำเรื่องเกี่ยวกับดาราศาสตร์มาอธิบายโดยริชาร์ด ปาร์คเกอร์ว่าฟาโรห์รามเสสที่ 10 อาจจะทรงครองราชย์เป็นเวลา 9 ปี แต่ก็เหตุการณ์ช่วงเวลาที่เหลือก็ได้สูญหายไปตั้งแต่นั้นเป็นต้นมา ในทำนองเดียวกัน จารึกแห่งธีบส์ หมายเลข 1860 เอ ได้กล่าวถึงปีที่ 8 อันสมมติ แห่งการครองราชย์ของฟาโรห์รามเสสที่ 10 ซึ่งไม่ได้นำมาเป็นหลักฐานสนับสนุนอีกต่อไป
ไอแดน ด็อดสัน นักไอยยคุปต์วิทยาชาวอังกฤษได้เขียนไว้ในหนังสือปี ค.ศ. 2004 ว่า
ไม่ปรากฏหลักฐานใดที่บ่งชี้ความสัมพันธ์ระหว่างฟาโรห์พระองค์สุดท้ายอย่างฟาโรห์รามเสสที่ 9, 10 และ 10 หากเป็นการสืบราชสันตติวงศ์แบบบิดา-บุตร พระนางติติ ซึ่งมีตำแหน่งเป็นพระราชธิดาแห่งกษัตริย์ พระมเหสีแห่งกษัตริย์ และพระราชมารดาแห่งกษัตริย์ ดูเหมือนจะ [เป็น] บุคคลที่เป็นได้ว่าจะทรงเป็นพระมเหสีในฟาโรห์รามเสสที่ 10 แต่ก็สามารถทราบข้อมูลอย่างอื่นได้ อย่างไรก็ตาม ข้อสมมติฐานของด็อดสันเกี่ยวกับตำแหน่งของพระนางติติก็ต้องถูกล้มล้างไป เนื่องจากมีการพิสูจน์ในปี ค.ศ. 2010 ว่า พระนางติติน่าจะเป็นสมเด็จพระราชินีของฟาโรห์แห่งราชวงศ์ที่ยี่สิบก่อนหน้าช่วงเวลาดังกล่าวแทน และพระองค์ถูกกล่าวถึงในบันทึกปาปิรุสแฮร์ริสที่เสียหายเป็นบางส่วนว่า พระองค์เป็นพระมเหสีของฟาโรห​์รามเสสที่ 3 ดังที่ด็อดสันเองก็รับทราบ
หลุมฝังศพ เควี 18 ของพระองค์ในหุบเขากษัตริย์ยังเสร็จไม่แล้วเสร็จ ซึ่งไม่แน่ใจว่าพระองค์ทรงเคยถูกฝังพระบรมศพไว้ที่นั่นหรือไม่ เนื่องจากไม่พบพระบรมศพหรือชิ้นส่วนของวัตถุที่ใช้ทำพระบรมศพภายในนั้น
บุคลาธิษฐานของรัสเซีย
นับตั้งแต่ยุคกลางบุคลาธิษฐานของรัสเซีย (Personifications of Russia) มักแสดงออกในรูปสตรีแบบดั้งเดิม พบมากในลักษณะมารดา คำที่ใช้เรียกบุคลาธิษฐานประจำชาติของรัสเซียที่พบบ่อยที่สุดคือ
ในภาษารัสเซีย แนวคิดของมาตุภูมินั้นแสดงออกผ่านสองคำคือ: "родина" ( tr. rodina ), ตรงตัว: "ชาตะภูมิ, แผ่นดินเกิด" และ "отчизна" ( tr. otchizna ), ตรงตัว: "ปิตุภูมิ, แผ่นดินของบิดา" Harald Haarmann และ Orlando Figes เชื่อว่าเทพี Mokosh เป็นที่มาของแนวคิดมารดารัสเซีย
การใช้
ระหว่างการปฏิวัติเดือนตุลาคม และ สงครามกลางเมืองรัสเซีย ภาพของมารดารัสเซียปรากฏในโฆษณาชวนเชื่อของผู้สนับสนุนขบวนการขาว (White Movement) ตีความหมายสื่อถึงความยากลำบากในการต่อสู้กับบอลเชวิก เปรียบเสมือนการต่อสู้กับ "เอเลียน" ในฐานะ "ผู้ข่มเหงมารดารัสเซีย"
รูปปั้น
ในยุคโซเวียต รูปปั้นมารดารัสเซียจำนวนมากถูกสร้างขึ้นเพื่อเฉลิมฉลองมหาสงครามประชาผู้เป็นชาตินิยม เช่น: Rodina-mat' zovot
BMI
BMI อาจหมายถึง
รายชื่อแหล่งมรดกโลกในอเมริกาใต้
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนสถานที่สำคัญใน 11 ประเทศในทวีปอเมริกาใต้เป็นแหล่งมรดกโลกจำนวนมาก
สถิติ
ทั้งนี้ ประเทศกายอานายังไม่มีแหล่งมรดกโลก
ความอยากรู้อยากเห็น
ความอยากรู้อยากเห็น เป็นอารมณ์อย่างหนึ่งของมนุษย์และสัตว์หลายชนิด ซึ่งส่งผลให้เกิดพฤติกรรมที่อยากรู้อยากเห็นตามธรรมชาติ เช่น การสำรวจ การสืบเสาะ และการเรียนรู้ คำนี้สามารถใช้แทนพฤติกรรมที่เกิดจากอารมณ์ดังกล่าวก็ได้ อารมณ์ที่อยากรู้อยากเห็นทำให้เกิดแรงผลักดันที่จะเรียนรู้สิ่งใหม่ๆ จนถือได้ว่าความอยากรู้อยากเห็นเป็นแรงจูงใจของวิทยาศาสตร์และแขนงวิชาอื่นๆ ในการศึกษาของมนุษย์
ต้นเหตุของความอยากรู้อยากเห็น
ถึงแม้ความอยากรู้อยากเห็นจะเป็นความสามารถที่มีมาตั้งแต่เกิดของสิ่งมีชีวิตหลายชนิด แต่ก็ไม่สามารถจัดว่าเป็นสัญชาตญาณเพราะว่าขาดคุณสมบัติของแบบอย่างการกระทำที่ตายตัว (fixed action pattern) ความอยากรู้อยากเห็นควรจะเป็นหนึ่งในอารมณ์พื้นฐาน เพราะความอยากรู้อยากเห็นสามารถแสดงออกได้โดยยืดหยุ่นหลายวิธี ในขณะที่สัญชาตญาณจะแสดงออกไปในทางเดียวเหมือนกันหมด ความอยากรู้อยากเห็นเป็นสิ่งปกติทั่วไปของมนุษย์ในทุกช่วงอายุตั้งแต่วัยทารกไปจนถึงวัยชรา และสามารถสังเกตได้ง่ายจากสัตว์ชนิดอื่นด้วย อาทิ ลิง แมว ปลา สัตว์เลื้อยคลาน แมลง ฯลฯ โดยรูปลักษณ์ของการสำรวจจะถูกใช้ร่วมกันระหว่างสิ่งมีชีวิตชนิดนั้น เช่นสัตว์บนพื้นดินจะมีรูปลักษณ์ที่เหมือนกัน คือขนาดที่จำกัดและความต้องการที่จะออกหาแหล่งอาหาร เป็นต้น
ความอยากรู้อยากเห็นอันแรงกล้าเป็นแรงจูงใจสำคัญของนักวิทยาศาสตร์หลายท่าน เป็นอารมณ์ที่ทำให้ความต้องการของมนุษยชาติกลายเป็นความชำนาญในความรู้ของสาขาวิชาหนึ่งๆ โดยพัฒนาจากความสงสัยและการยกย่องชมเชย ถึงแม้บางทีมนุษย์จะถูกพิจารณาว่ามีความอยากรู้อยากเห็นมาก แต่บางทีก็ดูเหมือนว่าเป็นสิ่งที่ไม่แตกต่างเมื่อเปรียบเทียบกับสัตว์ชนิดอื่น สิ่งที่เกิดในความอยากรู้อยากเห็นของมนุษย์คือ ความสนใจหรือความอยากรู้อยากเห็นในตนเอง บวกกับความสามารถในการคิดวิเคราะห์แบบนามธรรม นำไปสู่การเลียนแบบ ความเพ้อฝัน และจินตนาการ และในที่สุดก็นำไปสู่วิธีของมนุษย์โดยเฉพาะนั่นคือ "เหตุผล" ซึ่งเป็นสิ่งนามธรรมและมีความตระหนักในตนเองหรือความสำนึก หลายคนมีความรู้สึกอยากรู้อยากเห็นในเรื่องต่างๆ และก็ได้มีเหตุผลมากมายมาอธิบายรองรับ ไม่เว้นแม้แต่เรื่องของโลกหลังความตาย
ความอยากรู้อยากเห็นที่ผิดปกติ
ความอยากรู้อยากเห็นที่ผิดปกติ เป็นตัวอย่างหนึ่งของความอยากรู้อยากเห็นที่เสพติดหรือเลิกไม่ได้ ซึ่งเกี่ยวข้องกับความตาย ความรุนแรง หรือเหตุการณ์อื่นที่อาจทำร้ายร่างกายหรือจิตใจ อารมณ์เช่นนั้นคือการระบายความกดดันไปบนความอยากรู้อยากเห็นที่มีตามธรรมชาติ อย่างไรก็ตาม ในเรื่องอื่นที่อ่อนโยนกว่า สิ่งนี้อาจเข้าใจได้ว่าเป็นพฤติกรรมรูปแบบหนึ่งของการเยียวยาหรือการลบล้างให้หมดไป ดังเช่นการอธิบายในบทกวีของอริสโตเติลว่า "เราสนุกกับการพิจารณาภาพที่พิถีพิถันที่สุดของสิ่งต่างๆ ที่ซึ่งการมองเห็นนั้นสร้างความเจ็บปวดให้เรา"
กฤตย์ อัทธเสรี
กฤตย์ อัทธเสรี ชื่อเล่น กลิ้ง (เกิดเมื่อวันที่ 14 กันยายน พ.ศ. 2501) เป็นนักแสดงพิธีกรและผู้เขียนละครชาวไทยเกิดที่กรุงเทพมหานครเริ่มเข้าสู่ในวงการบันเทิงจากถ่ายแบบและโฆษณาและเริ่มการทำงานในเบื้องหลังการเป็นผู้ช่วยกำกับการแสดงภาพยนตร์และเป็นผู้เขียนบทประพันธ์ละครโทรทัศน์ในสังกัดบริษัท กันตนา มูฟวี่ ทาวน์ (2002) จำกัดเป็นต้น เช่นละครเรื่อง ยอดรักนักรบ ร่วมกับในนามปากกาของ กฤติญา สัมฤทธิ์ประสงค์ และ ละลิตตา ฉันทศาสตร์โกศล ในปี พ.ศ. 2562 นำแสดงโดย เวียร์ ศุกลวัฒน์ คณารศ และ ฐิสา วริฏฐิสา ลิ้มธรรมมหิศร
ปัจจุบัน กฤตย์ อัทธเสรี รับงานแสดงละครได้ทุกสถานีเป็นแสดงรุ่นใหญ่มากฝีมือส่วนใหญ่จะนับบทบทพ่อพระเอกนางเอกและตัวร้ายและนางร้ายสลับบทกันไปมีผลงานละครสร้างชื่อเสียงเช่น แม่ครัวตัวยุ่ง, คุณแจ๋วกระเพราไก่คุณชายไข่ดาว และ หมวยอินเตอร์ เป็นต้น
ประวัติ
กฤตย์ อัทธเสรี เกิดเมื่อวันที่ 14 กันยายน พ.ศ. 2501 เป็นนักแสดงพิธีกรและผู้เขียนละครชาวไทยเกิดที่กรุงเทพมหานครสำเร็จการศึกษาโรงเรียนสาธิตจุฬาลงกรณ์มหาวิทยาลัย รุ่นที่ 13 เป็นบุตรชายของคุณหญิง ปานทิพย์ อัทธเสรี เป็นน้องชายของหมู กลศ อัทธเสรีเป็นนักแสดงชาวไทยและมีหลานสาว 1 คน ดวง อัทธเสรี เป็นนักแสดงชาวไทย
ชีวิตส่วนตัว
ปัจจุบันเขาได้สมรสกับผจงยศ อัทธเสรี นามสกุลเดิม (ตันเจริญ) และมี บุตรสาว 1 คน คือ น้ำมนต์ อัทธเสรี
ยูฟ่าแชมเปียนส์ลีก ฤดูกาล 2016–17 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2016–17 เริ่มแข่งขันในวันที่ 14 กุมภาพันธ์ พ.ศ. 2560 (ค.ศ. 2017) จนถึงวันที่ 3 มิถุนายน พ.ศ. 2560 (ค.ศ. 2017) ซึ่งเป็นรอบชิงชนะเลิศ โดยแข่งขันกันที่ มิลเลนเนียมสเตเดียม ใน คาร์ดิฟฟ์, ประเทศเวลส์, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2016–17. ทั้งหมด 16 ทีมที่เข้าร่วมการแข่งขันในรอบแพ้คัดออก.
จนกระทั่งถึงวันที่ 25 มีนาคม พ.ศ. 2560 (ค.ศ. 2017) (รอบ 16 ทีมสุดท้าย) เป็น CET (UTC+1), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST (UTC+2).
การแข่งขัน
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
เมื่อวันที่ 17 กรกฎาคม พ.ศ. 2557 (ค.ศ. 2014), คณะกรรมการกรณีฉุกเฉินของยูฟ่าได้ตัดสินว่าสโมสรจากยูเครนและรัสเซียจะไม่สามารถจับสลากมาพบกับทีมอื่นๆได้ "จนกว่าจะมีการประกาศ" เนื่องจาก เหตุการณ์ความไม่สงบ ระหว่างประเทศ.
สายการแข่งขัน
<section begin=สายการแข่งขัน /> <section end=สายการแข่งขัน />
รอบ 16 ทีมสุดท้าย
โดยจะมีพิธีการจับสลากประกบคู่ในวันที่ 12 ธันวาคม พ.ศ. 2559 (ค.ศ. 2016). รอบ 16 ทีมสุดท้าย นัดแรก จะลงทำการแข่งขันระหว่างวันที่ 14, 15, 21 และ 22 กุมภาพันธ์ พ.ศ. 2560 (ค.ศ. 2017), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 7, 8, 14 และ 15 มีนาคม พ.ศ. 2560 (ค.ศ. 2017).
สรุปผลการแข่งขัน
<section begin=Rof16 />
นัด
''รวมผลสองนัด เสมอ 6–6. มอนาโกชนะด้วยกฏประตูทีมเยือน.''
รวมผลสองนัด เรอัลมาดริด ชนะ 6–2.
รวมผลสองนัด โบรุสซีอาดอร์ทมุนท์ ชนะ 4–1.
รวมผลสองนัด ยูเวนตุส ชนะ 3–0.
รวมผลสองนัด อัตเลติโกเดมาดริด ชนะ 4–2.
รวมผลสองนัด บาร์เซโลนา ชนะ 6–5.
รวมผลสองนัด เลสเตอร์ซิตี ชนะ 3–2.
รอบ 8 ทีมสุดท้าย
การจับสลากประกบคู่รอบ 8 ทีมสุดท้ายมีขึ้นในวันที่ 17 มีนาคม พ.ศ. 2560 (ค.ศ. 2017). รอบ 8 ทีมสุดท้าย นัดแรก จะลงทำการแข่งขันระหว่างวันที่ 11 และ 12 เมษายน พ.ศ. 2560 (ค.ศ. 2017), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 18 และ 19 เมษายน พ.ศ. 2559 (ค.ศ. 2017).
สรุปผลการแข่งขัน
<section begin=QF />
นัด
รวมผลสองนัด อัตเลติโกเดมาดริด ชนะ 2–1.
รวมผลสองนัด มอนาโก ชนะ 6–3.
รวมผลสองนัด เรอัลมาดริด ชนะ 6–3.
รอบรองชนะเลิศ
การจับสลากประกบคู่รอบรองชนะเลิศมีขึ้นในวันที่ 21 เมษายน พ.ศ. 2560 (ค.ศ. 2017). รอบรองชนะเลิศ นัดแรก จะลงทำการแข่งขันระหว่างวันที่ 2 และ 3 พฤษภาคม พ.ศ. 2560 (ค.ศ. 2017), และรอบรองชนะเลิศ นัดที่ 2 จะลงทำการแข่งขันระหว่างวันที่ 9 และ 10 พฤษภาคม พ.ศ. 2560 (ค.ศ. 2017).
สรุปผลการแข่งขัน
<section begin=SF />
นัด
รวมผลสองนัด เรอัลมาดริด ชนะ 4–2.
รอบชิงชนะเลิศ
รอบชิงชนะเลิศ จะลงแข่งขันกันในวันที่ 3 มิถุนายน พ.ศ. 2560 (ค.ศ. 2017) ที่ มิลเลนเนียมสเตเดียม ใน คาร์ดิฟฟ์, ประเทศเวลส์.
กีฬาเทนนิสในซีเกมส์ 2015
เทนนิสในซีเกมส์ 2015 จัดขึ้นที่กัลลัง เทนนิส เซ็นเตอร์, ประเทศสิงคโปร์ ตั้งแต่วันที่ 6–14 มิถุนายน พ.ศ. 2558
ประเทศที่เข้าร่วมการแข่งขัน
จากนักกีฬาทั้งหมด 72 คนจาก 9 ชาติสมาชิกที่เข้าร่วมการแข่งขันกีฬาเทนนิสในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
รายชื่อแหล่งมรดกโลกในประเทศแอลจีเรีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศแอลจีเรียทั้งสิ้น 7 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศแอลจีเรียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 6 แห่ง
ชะนีเซียมัง
ชะนีเซียมัง หรือ เซียมมัง หรือ ชะนีดำใหญ่ (มลายู: Siamang; แปลว่า "ลิงสยาม"; ) สัตว์เลี้ยงลูกด้วยนมในอันดับวานรชนิดหนึ่ง เป็นสัตว์จำพวกชะนี ซึ่งเป็นชะนีชนิดที่ใหญ่ที่สุดในโลก จัดเป็นเพียงชนิดเดียวในสกุล Symphalangus
มีรูปร่างคล้ายชะนีทั่วไป แต่มีรูปร่างและลำตัวใหญ่กว่ามาก ขนาดโตเต็มที่มีความยาวลำตัวและหัว 75-90 เซนติเมตร น้ำหนักในเพศผู้ 10.9 กิโลกรัม ตัวเมีย 10.6 กิโลกรัม ขนมีสีดำทั้งตัวทั้งตัวผู้และตัวเมีย มีลักษณะเด่นคือ บริเวณลำคอมีถุงสีเทาปนชมพู โดยถุงดังกล่าวจะป่องออกขณะที่ส่งเสียงร้อง โดยชะนีเซียมังจัดเป็นชะนีที่ร้องได้ดังที่สุด
มีการกระจายพันธุ์ในเขตใต้สุดของไทย, มาเลเซียและเกาะสุมาตรา มี 2 ชนิดย่อย คือ S. s. syndactylus พบในมาเลเซีย และ S. s. continentis พบที่เกาะสุมาตรา อาศัยอยู่ในป่าดิบแล้งและป่าดิบชื้น
อาหารหลัก ได้แก่ ใบไม้, ผลไม้, ดอกไม้และสัตว์ที่มีขนาดเล็ก อาศัยอยู่รวมกันเป็นครอบครัวแบบผัวเดียวเมียเดียวที่มีลูกอาศัยอยู่ด้วยกัน โดยชะนีเซียมังแต่ละฝูงมีสมาชิกประมาณ 3-5 ตัว แต่ตัวผู้จะเป็นฝ่ายเลี้ยงดูลูกด้วยตัวเอง ซึ่งแตกต่างไปจากชะนีชนิดอื่น ที่ตัวเมียจะเป็นฝ่ายดูแลลูก ในสถานที่เลี้ยงมีอายุขัยประมาณ 35 ปี
ชะนีเซียมัง ในสวนสัตว์ในประเทศไทยมีอยู่เพียงที่เดียวเท่านั้น คือ สวนสัตว์เปิดเขาเขียว จังหวัดชลบุรี เมื่อเดือนกรกฎาคม พ.ศ. 2555 ได้มีลูกชะนีเซียมังเกิดขึ้นมาใหม่
อังคนางค์ คุณไชย
อังคนางค์ คุณไชย นักร้องหมอลำและศิลปินมรดกอีสาน สาขาศิลปะการแสดง (หมอลำ) พ.ศ. 2555 ศิลปินหมอลำที่มีผลงานมากมายอีกคนหนึ่ง ได้บันทึกแผ่นเสียงทั้งเพลงลูกทุ่ง หมอลำ และการลำเรื่องต่อกลอน
ประวัติ
อังคนางค์ คุณไชย เกิดเมื่อวันอาทิตย์ที่ 6 กุมภาพันธ์ พ.ศ. 2498 ณ บ้านเลขที่ 152 หมู่ 8 ตำบลโคกสาร อำเภอชานุมาน จังหวัดอุบลราชธานี (จังหวัดอำนาจเจริญ ในปัจจุบัน) แต่เดิมชื่อ "ทองนาง คุณไชย" มีพี่น้อง 7 คน (เป็นคนสุดท้อง) เริ่มการศึกษาเบื้องต้นระดับชั้นประถมศึกษาที่โรงเรียนบ้านโคกสารเทิง ตำบลโคกสาร อำเภอชานุมาน จนจบชั้นประถมศึกษาปีที่ 4 โดยสอบได้ที่ 1 ของทุกชั้นเรียน  ปัจจุบันสมรสกับนายอำนวย ศิริมณี ทั้งคู่ไม่มีบุตรด้วยกัน จึงรับเลี้ยงลูกบุญธรรม 1 คน ซึ่งก็คือ "สุนิตา คุณไชย (ชื่อเล่น : พลอย)"
ก่อนเข้าสู่วงการหมอลำ เด็กหญิงทองนาง จบการศึกษาชั้นป.4 และไม่ได้เรียนต่อเนื่องจากฐานะทางบ้าน ยากจน ในวัยเด็กชอบฟังเพลง และร้องเพลงลูกทุ่ง หมอลำ เมื่อมีโอกาสทุกครั้งจะไปร้องเพลงที่ทางโรงเรียนจัดในหมู่บ้านทุกครั้ง ซึ่งจะได้คำชม และรางวัลบ้าง โดยมีคุณพ่อ เป็นผู้สนับสนุนในการร้องเพลง เมื่อพ่อเข้าในเมืองเพื่อไป ขายสินค้าเมื่อไร ก็จะซื้อตำราเรียนหมอลำมาฝากเสมอ จนวันหนึ่งพ่อได้มาไปฝาก ฝึกเรียนหมอลำกับสำนักงานหมอลำของ อ.ทองลือ แสนทวีสุข และ อ.ฉวีวรรณ ดำเนิน (ศิลปินแห่งชาติ ปี 2536) เรียนอยู่ประมาณ 2 ปี และในปี 2514 อ.อุไร สง่าจิตร หัวหน้าคณะอุบลพัฒนา เห็นว่ามีบทบาทการแสดงที่ดีประกอบกับมีสุ้มเสียงที่ไพเราะ จึงได้ให้เริ่มแสดงเป็นตัวประกอบก่อน และค่อยๆ พัฒนามาเป็นตัวนำ ?นางเอกของเรื่อง? และได้แสดงเป็นนางเอกเรื่องแรก คือลำเรื่องต่อกลอนเรื่อง นางนกกระยางขาว ซึ่งได้รับการตอบรับจากแฟนหมอลำ ทางภาคอีสานและภาคอื่นเป็นอย่างมาก จนมีผลงานออกมาต่อเนื่องเรื่อยมา
จนในปี 2517 จุดเปลี่ยนของอังคนางค์ คุณไชย น่าจะอยู่ที่อัลบั้มเพลง สาวอุบลรอรัก และเพลงพี่จ๋าหลับตาไว้ ที่ทำให้มีกลุ่มแฟนเพลงขยายออก อย่างกว้างขวาง จนเรียกได้ว่าเป็นเพลงแจ้งเกิดในวงการเพลงลูกทุ่งหมอลำ และในปี 2521 ได้ออกจากคณะอุบลพัฒนา มาตั้งคณะเป็นของตัวเอง ชื่อคณะเมืองดอกบัว แต่ไม่ประสบความสำเร็จเท่าที่ควร เนื่องจากต้องลงทุนมาก และดูแลลูกน้องเกือบ 200 กว่าชีวิต
ในปี 2524 จึงตัดสินใจยุบคณะ และไปรวมกับคณะหมอลำเรื่องต่อกลอน คณะเพชรอุบล ของ ป.ฉลาดน้อย ส่งเสริม ทำให้เป็นมีชื่อเสียง และเป็นคู่ขวัญกันจนเรียกได้ว่าถ้าผิดจากคู่นี้ ไปคู่กับคนอื่นๆ ก็จะได้รับการต้อนรับที่น้อยมาก ระหว่างนั้นก็มีการออกอัลบั้มกับค่ายเพลงต่างๆ หลายๆ ค่าย ในสไตล์ลูกทุ่ง-หมอลำ ลำเพลิน ลำเต้ย ลำล่อง หรือการแสดงลำเรื่องต่อกลอนต่างๆ เรื่อยมา และผลงานเพลงสร้างชื่อให้กับอังคนางค์ คุณไชย มีอยู่หลายบทเพลง เช่น บ่าวภูไท, อีสานลำเพลิน , เสียงพิณบาดใจ , มีบ้างไหมรักจริง ฯลฯ ตลอดระยะเวลากว่า 30 ปี ที่ทำงานมา อังคนางค์ คุณไชย ได้ตั้งปณิธานว่า
"จะอุทิศชีวิตเพื่อสร้างสรรค์ผลงานการแสดงศิลปะพื้นบ้านลูกทุ่งหมอลำ ให้ไว้เป็นมรดก ทางวัฒนธรรมการแสดงพื้นบ้านให้กับประชาชน และอนุชนรุ่นหลังสืบไปโดยมีโครงการจะเปิดเป็นโรงเรียนสอนการแสดงหมอลำพื้นบ้าน สำหรับ เยาวชนรุ่นลูก รุ่นหลาน ที่มีใจรักในการแสดง และการร้องหมอลำในจังหวัดที่ตนเองอยู่"
ปัจจุบัน อังคนางค์ คุณไชย มีผลงานอยู่กับบริษัท เทปบูรพา (1991) จำกัด ในผลงานลำเรื่องต่อกลอนเรื่อง ดาวลูกไก่ และงานเพลงสุดยอดลำเพลิน เป็นสาวรอบสอง และผลงานล่าสุดคือ สุดยอดลำเต้ย ผัวไปใต้หนู ซึ่งได้ร้องคู่ กับศิลปินแห่งชาติปี 2549 ป.ฉลาดน้อย ส่งเสริม ซึ่งเป็นคู่ขวัญ คู่พระ คู่นาง กันมา ตลอด
อังคนางค์ คุณไชย ปัจจุบันได้ช่วยงานและรับงานส่วนตัวและยังได้รับเกียรติใด้ดำรงตำแหน่งกรรมการตัดสินการประกวดต่างๆสำคัญๆของทางมหาวิทยาลัยขอนแก่น อีกด้วย
ชาติพันธุ์วรรณนา
ชาติพันธุ์วรรณนา (ethnography) เป็นชาติพันธุ์วิทยาและมานุษยวิทยาสาขาหนึ่งที่ศึกษาและอธิบายวัฒนธรรมและพฤติกรรมแบบต่าง ๆ ของกลุ่มคน ระบบ แบบแผนทางสังคม ศาสนา ขนบธรรมเนียมประเพณี และวิถีชีวิตของกลุ่มคนนั้น ๆ โดยใช้วิธีการคำนึงถึงข้อเท็จจริงแห่งประเด็นศึกษา มากกว่าจะใช้วิธีการตามหลักทั่วไป อาทิ การตั้งสมมุติฐาน การสัมภาษณ์ และการทำแบบสอบถาม
เลห์
เลห์ (लेह; ) เป็นเมืองหนึ่งในเขตเลห์ของลาดักบนเทือกเขาหิมาลัย มีชื่อเสียงจากการเป็นที่ตั้งของพระราชวังเลห์ซึ่งเป็นอดีตวังของเจ้านายลาดักในอดีต ลักษณะใกล้เคียงกับพระราชวังโปตาลา เคยเป็นที่ประทับของทะไลลามะที่ 14 ก่อนเสด็จไปประทับที่เมืองธรรมศาลา รัฐหิมาจัลประเทศ ในช่วงการก่อการกำเริบในทิเบต พ.ศ. 2502
เลห์ตั้งอยู่บนความสูง 3,524 เมตรจากระดับน้ำทะเล มีทางหลวงแผ่นดินหมายเลข 1 เชื่อมการเดินทางกับเมืองศรีนครทางตะวันตกเฉียงเหนือ และทางหลวงเลห์–มนาลีเชื่อมการเดินทางไปยังเมืองมนาลีทางใต้
ประชากรส่วนใหญ่ในเลห์สืบเชื้อสายจากชาวทิเบต พูดภาษาลาดักซึ่งเป็นภาษาทิเบตตะวันออก ส่วนชาวมุสลิมเป็นประชากรที่อพยพเข้ามาในยุคหลัง หลังการผนวกลาดักเป็นส่วนหนึ่งของกัศมีร์ ในการสำรวจสำมะโนครัวประชากร พ.ศ. 2554 พบว่าส่วนใหญ่นับถือศาสนาพุทธแบบทิเบตร้อยละ 43.85 ศาสนาฮินดูร้อยละ 35.37 ศาสนาอิสลามร้อยละ 15.14 และศาสนาซิกข์ร้อยละ 2.70
สุรวิทย์ คนสมบูรณ์
นายแพทย์ สุรวิทย์ คนสมบูรณ์ (เกิด 23 เมษายน พ.ศ. 2492) เป็นแพทย์และนักการเมืองชาวไทย สมาชิกสภาผู้แทนราษฎรจังหวัดชัยภูมิ 9 สมัย อดีตรัฐมนตรีช่วยว่าการกระทรวงสาธารณสุข อดีตรัฐมนตรีประจำสำนักนายกรัฐมนตรีในรัฐบาลของนางสาวยิ่งลักษณ์ ชินวัตร และ ปัจจุบันเป็นสมาชิกสภาผู้แทนราษฎร (ชุดที่ 25)จังหวัดชัยภูมิ เขต 7 สังกัดพรรคเพื่อไทย
ประวัติ
นายแพทย์ สุรวิทย์ คนสมบูรณ์ เมื่อวันที่ 23 เมษายน พ.ศ. 2492 เป็นบุตรของนายทองพูน กับนางเข็มทอง คนสมบูรณ์ สมรสกับนางปานทิพย์ คนสมบูรณ์ (สกุลเดิม บุญโยประภาชัยกุล) มีบุตร 3 คน คือ นายจารุเดช คนสมบูรณ์ ดร.ภวรัตน์ คนสมบูรณ์  และนายธนวัฒน์ คนสมบูรณ์